XXXIV.  Alexander II Ecclesiae Cremonensis possessiones et jura confirmat.   (Anno 1066.) [UGHELL.,  Italia sacra,  IV, 597.]
Author: Alexander II

ALEXANDER episcopus, servus servorum Dei, Charissimo fratri HUBALDO Cremonensi episcopo, suisque successoribus.

Pastorali sollicitudine erga salutem Dominicarum ovium seu reparationem bonorum ecclesiarum vigilantibus tanto promptius apostolicae auctoritatis protectione debemus providere quanto eos tam ea quae Jesu Christi constat, quam quae sua sunt, quaerere. Unde, charissime frater, quia religionem tuam eorum magis pontificum formam qui laboris sui diligentia pauperes ecclesias sibi commissas ditaret, studes per omnia imitari quam eos qui deliciis et saecularibus pompis ecclesiasticas divitias in miserabilem redigunt paupertatem, justae petitioni tuae assensum praebemus, et memores inconcussae fidelitatis tuae erga apostolicam sedem, ea quae tuae ecclesiae sunt juste collata, seu in futurum conferenda, quaeque in praecepto charissimi filii nostri regis Henrici continentur sub tutela sanctae Romanae Ecclesiae suscipimus, et per hujus nostri privilegii paginam confirmamus tibi tuisque successoribus quidquid . . . telonei, atque portatici, seu ripatici, de Cremonensi civitate ad publicam functionem pertinuit, quam de ipsis civitatibus comitatus, quam de parte curtis Sexpilae, nec non ripas, et piscarias, a Vulpariolo usque in caput Adduae, cum molendinis et cum uniuscujusque navis solito censu, sicut continetur in praecepto et novitiis tuis, seu cum per solutionem omnium navium causa navigandi Cremonam adeuntium, tam Veneticorum quam caeterorum navium, et cum curata omnium negotiorum quae fiunt in praedicta ripa; districtionem vero civitatis, infra et extra, per quinque milliariorum spatia; altare quoque Sancti Hymerii, canonicam, portas, multones, equos, tractus, opera, districtus, legationes, hostes, munera, sotrum, et caetera quae in praefato praecepto continentur; curtem quoque, quae Barianum dicitur, Maleum, Crottam, Moneodanum, Nualtellam, Monterionem cum castris, et villis eorumque pertinentiis; castrum de Romenengo cum omni sua integritate, medietatem curtis Botariano infra Castrum, et caetera, et partes in curtibus Gabiano, Vidalasco, Terciolasco, publica intra et extra, seu Manzanello, Fontanella et quaecunque prudentiae tuae studio praenominatae ecclesiae juste acquisita, vel acquirenda sunt, praesenti apostolicae sanctionis nostrae pagina corroboramus, statuentes sub divini judicii obtestatione ut nullus imperator, rex, dux, marchio, comes, vicecomes, neque ulla magna parvaque persona, de his omnibus, quae supra leguntur; praesumat aliquo malo studio auferre, seu te tuosque successores inquietare. Quod si aliquis temerario ausu contra hujus nostri privilegii auctoritatem agere praesumpserit, et post notitiam hujus auctoritatis emendare contempserit, auctoritate beatorum apostolorum Petri et Pauli omniumque sanctorum sciat se usque ad dignam satisfactionem excommunicatum et a regno Dei alienum. At vero qui custos et observator exstiterit, a misericordissimo Domino omnipotente, Domino nestro Jesu Christo, consequatur aeternam vitam. Datum Laterani, III Kalend. Novemb., per manus sanctae Romanae Ecclesiae subdiaconi, ac bibliothecarii, anno VII pontif. D. Alexandri papae II, ab Incarnatione vero Domini 1066, indict. V.